Xarkiv va Donetskka navbatdagi hujumlar, Kramatorsk uzra uchayotgan samolyotlar. Urush suratlari

Ukrainadagi urush. So‘nggi ma’lumotlar
Quyida Ukrainaning turli hududlarida olingan suratlar.
Xarkiv
Xarkiv markazidagi Milliy texnika universiteti sport kompleksi tungi otishmalardan keyin. Ukrain nashrlari xabar qilishicha, kompleksga rossiyaliklar raketasi kelib tushgan. Ukraina qurolli kuchlari Bosh shtabi 24 iyun kuni Xarkiv yo‘nalishida rossiyaliklar shaharning o‘zidagi infratuzilma obektlari va Vyalovskiy rayonidagi suv omborini o‘qqa tutgani, Uda qishlog‘i atrofida shturm amalga oshirishga uringani va Yavorskoye qishlog‘iga vertolyotlar orqali zarbalar yo‘llagani aytilgandi. 
Kiyev oblasti
Andreyevka qishlog‘ilik keksa yoshli ayol vayron bo‘lgan uyi oldida. Dnepr daryosining o‘ng sohilidagi bu qishloq, Kiyev oblastidagi boshqa aholi punktlari kabi urushning ilk oyida rossiyaliklar okkupatsiyasi ostida bo‘lgan va undagi qariyb barcha binolar otishmalar chog‘ida shikastlangan.
Donbass shimoli 
Ukrainlarning Su-25 shturmoviklari Kramatorsk yaqinida parvoz qilmoqda. «Biz Liman, Izyum va Svyatogorsk yo‘nalishlarida 25–30 kilometr masofada kuchli portlashlar ovozini eshitib turibmiz. Hozirda bizning shahrimiz tinch, shikoyat qilish o‘rinsiz. So‘nggi bor bizni 5 may kuni o‘qqa tutishgan, yaxshiki shundan keyin zarbalar bo‘lmadi. Ammo ular shaharni yana o‘qqa tutmasligiga kafolat yo‘q», — degan 24 iyun kuni Kramatorsk meri. 
Bostondan kelgan terapevt Slavyanskdagi shifoxonada yuzidan yaralangan askarga tibbiy xizmat ko‘rsatmoqda. Amerikalik shifokor bemorlarni davolash va mahalliy mutaxassislarni o‘qitish uchun Ukrainaga dori-darmonlar bilan kelgan. Rossiya tomonidan egallab olingan hududlardan 13 kilometr masofadagi shifoxona qariyb bir oydan buyon suv ta’minotidan uzilgan. Hozirda uning tibbiy personalining uchdan bir qismi qolgan. Ukraina qurolli kuchlariga ko‘ra, 24 iyun kuni Slavyansk yo‘nalishida ukrain kuchlari rossiyalik harbiylarning Suligovka — Vernopole va Dibrovno — Kurulka yo‘nalishlaridagi hujumlarini qaytargan. Rossiya armiyasining asosiy e’tibori Dolgenkoye — Dolina yo‘nalishida hujum qilishga qaratilgan. 
Xirurg-ortoped Nikita Kozelskiy ukrainalik harbiyning tizzasidan snaryad parchasini olib tashlamoqda. Kozelskiy boshqa ukrain mediklari kabi Ukraina sharqidagi frontga kelgan va Slavyansk hospitalida ko‘ngilli sifatida ishlamoqda. Bu hospital front chizig‘idan 13 kilometr masofada joylashgan va bir oydan buyon suv ta’minotisiz ishlamoqda.
Donetsk
Mariupol 
Mariupoldagi «Azovstal» metallurgiya kombinatida harbiy harakatlar chog‘ida yakson qilingan harbiy texnika. 24 iyun kuni «DXR» rasmiylari Mariupol aholisiga xususiy avtomobillarda Ukraina nazoratidagi hududga ketishga ruxsat bergan.
Xerson 
Rossiya tomonidan ishg‘ol qilingan Xersonda suiqasd oqibatida halok bo‘lgan Dmitro Savluchenkoning portlatilgan avtomobili. Savluchenko mahalliy amaldorlardan bo‘lgan va rossiyaliklar tomonidan tuzilgan region ma’muriyati bilan hamkorlik qilgan — u oila, yoshlar va sport boshqarmasini boshqargan.